Alcide d'Orbigny

Alcide Charles Victor Marie Dessalines d'Orbigny (1802ko irailaren 6a, 1857ko ekainaren 30a) frantziar (batzuen ikuspegitik, bretainiar) naturalista izan zen. Zoologia, paleontologia, geologia, arkeologia eta antropologia gaietan ikertu zuen.

Couëronen jaio zen baina 1820an Arroxelara mugitu zen, non itsas fauna ikertu zuen eta Foraminifera izena eman zien izaki mikroskopiko batzuk aurkitu zituen. Parisen L. A. Cordierren ikasle izan zen eta ondoren Georges Cuvierrena. Hau dela eta Lamarckismoaren aurkaria zen (Cuvier bezala).

D'Orbignyk bidaia bat egin zuen Parisko Museoaren mandatuz Hego Amerikara, 1826 eat 1833 urteen artean. Bidaia honetan 10.000 espezimen jaso eta Frantziara eraman zituen. Horietako batzuen deskribapena La Relation du Voyage dans l'Amérique Méridionale obran egin zuen, Charles Darwinen arabera "XIX. mendeko momentu zientifikorik hoberenetarikoa" zena.

1840an La Paléontologie Française (8 bolumen) argitaratu zuen. 1849an Prodrome de Paléontologie Stratigraphique maisulana argitaratu zuen. Bertan 18.000 espezie deskribatzen zituen.

1853an Parisko Muséum National d'Histoire Naturelleko Paleontologia irakasle izendatu zuten, lan hori egiten zuen lehenengoa. Hainbat garai geologiko izendatu zituen, euren artean Aptiarra, Albiarra eta Cenomaniarra.

Bere omenez hainbat espezie izendatu dira:
 Nerocila orbignyi (Guérin, 1832)
 Alcidia Bourguignat, 1889
 Ampullaria dorbignyana Philippi, 1851
 Pinna dorbignyi Hanley, 1858
 Haminoea orbignyana A. de Férussac, 1822
 Sepia orbignyana Férussac, 1826

Kategoria:Frantziako zoologoak
Kategoria:Frantziako paleontologoak
Kategoria:Entomologoak
Kategoria:Loira Atlantikoa departamenduko jendea
Kategoria:Malakologoak